**Δικαιολογητικά για Οδοιπορικά Αναπληρωτών ΕΣΠΑ/ΠΔΕ 2017-2018**

1. **Κατάσταση Πληρωμής Δαπάνης Οδοιπορικών Συμπλήρωσης Ωραρίου** υπογεγραμμένη εις διπλούν από τον εκάστοτε υπόχρεο εκπαιδευτικό και τον Διευθυντή της ΔΠΕ με τη λήξη του διδακτικού έτους.

(ΕΝΤΥΠΟ 3 για τους αναπληρωτές ΕΣΠΑ / ΕΝΤΥΠΟ 4 για τους αναπληρωτές ΠΔΕ)

1. **Παρουσιολόγια** των Σχολικών Μονάδων στις οποίες διατίθεται ο αναπληρωτής Εκπαιδευτικός/ΕΕΠ/ΕΒΠ.
2. **Υπεύθυνη Δήλωση για τον τόπο κατοικίας** του αναπληρωτή Εκπαιδευτικού/ΕΕΠ/ΕΒΠ κατά τη διάρκεια του σχολικού έτους. (ΕΝΤΥΠΟ 1)
3. **Έντυπο/ψηφιακό έγγραφο** υπολογισμού των χιλιομετρικών αποστάσεων, μεταξύ Σχολείου Τοποθέτησης ή της κατοικίας τους και του Σχολείου Διάθεσης, όπως αυτό εκδίδεται από τη διαδικτυακή εφαρμογή «Δ.Ε.Υ.Χ.Α.» με χρήση του Διαδραστικού Εργαλείου Υπολογισμού Χιλιομετρικών Αποστάσεων «στην ηλεκτρονική διεύθυνση <https://kmd.ggde.gr>. **(Θα εκδοθεί από το Τμήμα Β΄ Οικονομικού ΔΠΕ Φωκίδας).**
4. **Υπεύθυνη Δήλωση μέσου μεταφοράς με το οποίο μετακινείται ο εκπαιδευτικός.** Σε περίπτωση χρησιμοποίησης ιδιωτικής χρήσης μεταφορικού μέσου στην Υπεύθυνη Δήλωση αναγράφεται ο αριθμός κυκλοφορίας του οχήματος καθώς και ο αριθμός της άδειας οδήγησης του ιδίου (ΕΝΤΥΠΟ 2).
5. Για τους μετακινούμενους με ιδιωτικό μεταφορικό μέσο, **φωτοαντίγραφο** της **άδειας κυκλοφορίας** του οχήματος καθώς και της **άδειας οδήγησης** του ιδίου.
6. **Αποδείξεις διοδίων** σε περίπτωση που υπάρχουν στη διαδρομή. Όσοι μετακινούμενοι διαθέτουν ηλεκτρονική κάρτα διέλευσης  μπορούν να προσκομίσουν από την Εταιρεία Διαχείρισης Διοδίων κατάσταση διελεύσεων στην οποία θα αναγράφονται η ημερομηνία, και η ώρα διέλευσης από τον σταθμό διοδίων.
7. Για τους μετακινούμενους με Μέσα Μαζικής Μεταφοράς, τα **πρωτότυπα** **εισιτήρια ή οι αποδείξεις είσπραξης/πληρωμής.**
8. **Αναφορά Ανάληψης Υπηρεσίας**.
9. **Εβδομαδιαίο / Ωρολόγιο Πρόγραμμα Σχολείου** (Προσοχή: απαιτείται το νέο πρόγραμμα κάθε φορά που αλλάζει).

**ΕΠΙΣΗΜΑΝΣΗ:**

**Από τη λήξη των μαθημάτων μέχρι τη λήξη της Σύμβασης, ήτοι από 16/6/2018 μέχρι και 21/6/2018, οι αναπληρωτές Εκπαιδευτικοί/ΕΕΒ/ΕΒΠ παραμένουν στο σχολείο τοποθέτησης και κατά συνέπεια δεν υπολογίζονται οδοιπορικά έξοδα για το διάστημα αυτό. Σε περίπτωση υπηρεσιακών αναγκών δύναται να μεταβαίνουν στο σχολείο διάθεσης. Σε κάθε περίπτωση η παρουσία του αναπληρωτή θα αποτυπώνεται στα σχετικά παρουσιολόγια.**

**ΠΡΟΣΟΧΗ:**

**Από τα παραπάνω δικαιολογητικά, τα Παρουσιολόγια τα στέλνατε ΚΑΘΕ ΜΗΝΑ, ενώ τα υπόλοιπα απαιτούμενα δικαιολογητικά θα πρέπει να μας αποσταλούν με τη λήξη της σύμβασης.**